વિમલસિંહ મંદિરમાં આદિનાથ સ્વામીની પ્રતિમા છે. આ મંદિરને રંગમંચ અજોડ છે. બાર કલાક થાંભલા ઉપર નકશીકામથી સજાવેલો ઘુમ્મટ છે. આ રંગમંડપ ચારે તરફથી ખુલ્લો છે. અને દરેક બે થાંભલાને જોડતાં તોરણોની રચના અદ્ભુત છે. મંડપની વચ્ચોવચ જે આરસનું લટકતું ઝુમ્મર છે એના દર્શન કરીને કલાપ્રેમી તૃપ્તિ અનુભવી શકે છે. ઉપરાંત આ મંદિરમાં જે દેવદેવીઓની મૂર્તિઓ, કથાચિત્રોનાં શિલ્પો વગેરેની રચના કરવામાં આવી છે. તે અપ્રતીમ છે. આ મંદિરને ફરતે ૫૯ નાનાં મંદિરો છે. જેમાં જૈન તીર્થંકરની મૂર્તિઓ બિરાજે છે. આ મંદિરની પરિક્રમા કરવા જે વરંડો છે એની છત પર અદ્ભૂત મૂર્તિકામ છે. આ શિલ્પોમાં હિન્દુ પુરાણોની અનેક કથાઓનાં ચિત્રો છે. એક ખૂણામાં અંબામાતાની મૂર્તિની સ્થાપના પણ કરવામાં આવી છે. આ મંદિરમાં કુલ ૨૧૧ થાંભલા છે. જેમાંથી ૩૦ થાંભલા અલંકારિત રીતે શણગારાયેલા છે. મંદિરમાં વિમલ શાહની ઘોડા ઉપર બિરાજમાન પૂર્ણ કદની મૂર્તિ છે.